पटना। राज्य सरकार बिहार शताब्दी वर्ष क मुख्य समारोह कए यादगार बनेबा लेल तैयार अछि। 22 मार्च 2012 कए शताब्दी वर्ष समारोह क विधिवत उद्घाटन होएत। एहि मौका पर एक नहि बल्कि तीन-तीनटा राष्ट्रपति क उपस्थिति समारोह क गौरव बढ़ाउत। आधिकारिक तौर पर एकर पुष्टि भ गेल अछि। राष्ट्रीय स्तर क कलाकार रंगारंग सांस्कृतिक कार्यक्रम प्रस्तुत करताह। शास्त्रीय आ सुगम संगीत क फनकार अपन जौहर देखेताह। एकरा लेल बिहार सरकार एकटा लोगो सेहो जारी केलक अछि। शिक्षा मंत्री पी. के. शाही लोगो क विमोचन केलथि। शाही कहला जे लोगों क बीच में पीपल क पत्ता भगवान बुद्ध स जुड़ाव आ हरियाली क प्रति सरकार क सरोकार कए देखबैत अछि। पत्ता पर बांया कात बिहार क नक्शा अछि आ दायां कात प्रदेश क प्रतीक चिह्न । इ लोगो राष्ट्रीय विधि विश्वविद्यालय क स्नातक अपूर्व सुकांत तैयार केलथि अछि। बिहारी युवक एकरा लेल कोनो राशि नहि लेलथि अछि। 